                                                               ПРЕДМЕТ

СОЛФЕЂО

ЧЕТВРТИ . разред

разред основне музичке школе

(шестогодишње образовање)
  ( 2 часа седмично,   70 часова годишње)
ОПШТИ  ЦИЉЕВИ : 
- Контуирани развој слуха, музикалности,  опште и музичке интелигенције, различитих когнитивних способности,  рад на музичкој меморији као и развијање интересовања и љубави према музици и уметности уопште.
- Развијање ритмичких способности ученика за гласовну и мануелну репродукцију ритма као и за идентификацију ритмичких врста и фигура предвиђених програмом за четврти разред.

- Развијање способности разумевања музичког садржаја. Упознавање и савладавање основних појмова из теорије музике, који су предвиђени програмом за четврти разред. 

- Неометано повезивање перцепције и рецепције музике: од нотне слике до звука и од звука до нотне слике (записа). (Оспособљавање дјеце да гласом изведу нотни текст и  да звук, који чују, могу свјесно да идентификују.)
- Трајна фиксација тонских висина

- Корелација и интеракција наставе солфеђа са инструменталном наставом.

ПРЕГЛЕД ТЕМАТСКИХ ЦЈЕЛИНА

                                                   Ред. број           Наставна тема                               Број часова
                                   1.                    МЕЛОДИКА                                                 50

                                   2.                    РИТАМ                                                          10

                                   3.                   ТЕОРИЈА МУЗИКЕ                                      10

	Редни број
	ТЕМА:

Наставне јединице
	Број часова
	Очекивани исходи 
	Смјернице за

наставнике

	1.
	МЕЛОДИКА

·  Утврђивање тоналитета из претходних разреда са слободнијом примјеном скокова, лаганих и брзих темпа, већих музичких фраза;

· Вишегласни примјери, композиције са клавирском пратњом и из литературе;
· Импровизација;
· Обрада: fis-moll, Es- дур, Е-dur, cis-moll, As-dur и f-moll уз примјену инструктивних вјежби и примјера из литературе;
· Даљи рад на хроматским скретницама и пролазницама - тип техничких вјежби.
ОПАЖАЊЕ, ИНТОНИРАЊЕ, ДИКТАТИ

· Опажање и интонирање љествичних тонова, група тонова и мотива из мелодике и њихово записивање;

· Опажање абецедом и без певања сви хроматских тонова доминантних тетрахорада.

· Опажање доминантног септакорда и умањеног.

· Опажање и интонирање консонантних квинтакорада и њихових обртаја;

· Опажање и интонирање штимова;

· Мелодијско-ритмички диктат у оквиру пређеног градива.


	40
	Ученик ће бити способан да:
· Савлада  мелодијска кретања и скокове у тоналитету који се обрађује;
· Да импровизује мелодију у одређеном тоналитету, а уз примјену инструктивних

вјежби и примјера из литературе;
· Да усвојене мелодијске мотиве примјени у диктату (усмено или писмено);
	Наставник треба да: 
· Преко звучних представа и мелодијских примјера  уведе ученике у одређени тоналитет;
· У току часа одређено вријеме треба посветити опажању интонирању и диктатима;

	2.
	РИТАМ

· Утврђивање градива трећег разреда кроз парлато и диктат;
· Нове мере и фигуре: 6/8 са простом деобом тродела, 6/4 без деобе;
· Синкопирани ритам у врстама парне дистрибуције;
· Двоструко пунктирана и обрнуто пунктирана фигура на двије ритмичке јединице;
· Сукобљавање триоле и пунктираних фигура на јединици бројања;
· Равномерно читање у два система и у једном са промјенама кључа;
· Ритмичко читање етида и примјера из литературе са примјеном свих темпа;

ДИКТАТ
· Препознавање ритмичких мотива (према градиву);

·  Записивање ритмичких диктата (по Данделоу);
·  Опажање метра у пјесмама са текстом и у примјерима из литературе.


	20
	Ученик ће бити способан да:
· савладане ритмичке фигуре  препознаје и изводи  у настави солфеђа и инструмента;
· да са више лакоће, и у различитим темпима изводи примјере за равномјерно и ритмичко читање, као и примјере из литературе  у различитим кључевима;
· прати насаву унструмента.

	Наставник треба да: 
· сваку ритмичку врсту и ритмичку фигуру поставља помоћу мелодијских клишеа (дјечије пјесмице, примјери из литературе, народне пјесме), чиме се обезбјеђује основни смјер наставе, и повезивање ритма са мелодиком; 
· Настава ритма се треба одвијати кроз више дисциплина које се узајамно преплићу (равномерно читање, тактирање, мануелна репродукција, ритмичко читање-парлато, ритмички диктати по ''принципу Дандело'');
· Да обради довољан број примјера заравномерно читање  и парлато да би се успоставила што боља корелација са инструменталном наставом.

	3.
	ТЕОРИЈА МУЗИКЕ

· Утврђивање обртаја интервала до октаве;
· Обрада молских љествица до четири предзнака;
· Поставка љествичних квинтакорада у природном, хармонском и мелодијском молу;
· Утврђивање љествичних квинтакорада у дурској лествици;
· Мали дурски септакорд на доминанти у дуру и молу, а умањени септакорд у молу, са
разрешањем, у свим обрађеним тоналитетима.


	10
	Ученик ће бити способан да: 

· савладани програм примјени у настави солфеђа и инструмента.
	Наставник треба да:

· оспособи ученике да са лакоћом овладају познавањем интервала љествица, акорада (трозвуци ) преко усмених и писмених вјежбања.


ИСПИТНИ ЗАХТЈЕВИ:  нема испита
ОПШТЕ СМЈЕРНИЦЕ ЗА НАСТАВНИКЕ   ( НАЧИН ИЗВОЂЕЊА НАСТАВЕ ) 

Основни дидактичко-методички поступци обухватају таложење звучних наслага и  успостављање  звучних представа уз њихово повезивање с нотном сликом, како за област мелодике тако и за област ритма. Овим се наставним смјером усклађује рад на диктатима с пјевањем и ритмичким читањем. Звучне представе су, по правилу, мелодијски примјери (пјесме са текстом и примјери из литературе за пјевање увијек у оригиналном тоналитету у циљу запамћивања боје тоналитета, као и за постављање метричких врста и ритмичких фигура), транспонујући мелодијски мотиви, чија је сврха утврђивање скокова у поједине ступњеве и, на крају, љествични низови (који се користе у сврху распевавања ученика, ширења обима гласа, упознавања љествица).
Примјери се у почетним разредима обрађују по слуху, уз помоћ наставника, а касније и из нотног текста, све то уз обавезно тактирање, за чим слиједи и пјевање солмизационим слоговима (такође уз тактирање). Свака нова наставна област уводи се наведеним поступцима, на које се надовезују, опажање и интонирање, како појединачних тако и група тонова, ритмичких фигура, метричких врста као и рад на препознавању мотива и усменим и писменим диктатима.
Теорија музике, у функцији освјешћивања звука (видјети у дидактичко-методичким упутствима за овај предмет), уско се повезује са наставним градивом из мелодике и ритма. За све годишње испите, шестогодишњег четворогодишњег и двогодишњег образовања испитне вјежбе и задатке не пише предметни наставник већ су истовјетне за све ученике и задаје их актив наставника солфеђа.
Распоред годишњег градива

Приликом планирања наставе за целу годину, полугодиште и тромјесечје, треба предвидјети вријеме за обнављање већ постављање методских јединица, као и за њихово даље разрађивање. 

Када се у оквиру методске јединице планира ново градиво из ритма треба користити већ познате тоналитете, а када је у питању поставка нове љествице треба користити познате ритмичке фигуре и метричке врсте. Ново градиво увек прати - послије поставке - рад на препознавању, као најелементарнијем виду учења, пјевању с листа и диктатима. 

МЕЛОДИКА

Након што се у првом разреду, уз помоћ модела, поставе сви основни тонови као апсолутне висине, чиме се обезбјеђује њихово веома слободно кретање и у пјевању и у опажању, и исти ставе кроз постављање хармонских основа C-dura, у оквире тоналитета, могуће је приступити раду на другим љествицама, захваљујући усвојеним тонским функцијама. То се постиже издвајањем солмизационих имена тонова од звучности тонских функција и везивањем различитих солмизационих слогова за поједине ступњеве у тоналитету. Речено једноставније, у тренутку када се сваки од слободно постављених основних тонова веже за неку од тонских функција C-dura могуће је сада освестити те исте функције и омогићити њихово повезивање са било којим од тонова, у зависности од тоналитета о којем је ријеч. На примјер: када дјеца прихвате до као први ступањ C-dura, или си као његову вођицу, када схвате појам тонике или вођице и доживе њихов специфичан звук, постају способна да и друге тонове виде у тој или некој другој улози, чиме је омогућена обрада и других љествица са примјеном апсолутног именовања тонова. 

Припрема тоналитета, у почетним разредима, изводи се учењем пјесме по

слуху, учењем исте солмизацијом, опажањем тонова у следу сличном кретању мелодије у пјесми. 

Први круг или друга етапа поставке обавља се у оној години у којој се тај тоналитет налази у наставном програму. Подразумијева лака мелодијска кретања слична наученим пјесмама у том тоналитету, у оквиру тоничног пентахорда, са скоковима у тонове тоничног трозвука, вођицу и тон доминанте, мимо чега се користи, углавном секундно кретање (или неки скок припремљен мотивима за препознавање), опжање тонова, њихово исписивање на табли, интонирање уз помоћ табулатора. Исписани тонови, посебно на почетку, не мотају и не треба да се поклапају са класичном сликом љествице као низа тонова од I до I ступња. Пожељно је да покрију тонове коришене у наученој пјесми, што се се често своди на обим тоничног квартсекстакорда или, пак, пентахорда са вођицом и доминантом, и да хроматски знаци буду исписани непосредно испред одређеног тона, а не иза кључа. Такав поступак, а треба га спроводити и при исписивању саме пјесме помаже ученицима да лакле уоче хроматски промењен тон и визуелно и интонативно. Неопходно је и учење и варирење каденце новог тоналитета, записивање тонова и група тонова сличног покрета са наученом мелодијом, користити рад на мотивима за транспоновање, коришћење нетранспонујућег примјера из литературе за памћење боје тоналитета, учење мелодије напамет и њено записивање у виду самодиктата. 

Други круг, или друга етапа, долази у сљедећем разреду и претпоставља утврђивање каденце, теоријско познавање љествице и акорада на главним ступњевима, веће захтјеве на опажању кроз усмени и писмени диктат, слободније скокове у тонове субдоминанте. Треба избјегавати скокове који могу да доведу до губљења звучног ослонца, односно тоничне квинте (осим квинте на доминанти) и скокове веће од октаве. Мелодије не излазе из оквира дур- мол система, а уводи се и двогласно и трогласмо пјевање, за читав круг  ниже по захтјевима од оних у једногласју.   
У старијим разредима, када су ученици већ довољно усвојили функционалне односе, припрема и поставка следе непосредно једна иза друге. Они тонаалитети који имају велики број предзнака  савлађују се теоријски, изводе се пјевањем љествице и каденце и илуструју се примјером из литературе (Cis-dur на примјер).

ОПАЖАЊЕ, ИНТОНИРАЊЕ, ДИКТАТИ
Мелодијски диктат лежи на поставци појединачних тонова и њиховом спајању у веће цјелине. За спајање тонова у мелодијске цјелине користи се богат рад на многобројним врстама ритмичких диктата, чиме се ствара спона између опажених висина и временских збивања, које треба преточити у просторну нотну слику.  
Опажање појединачних тонова треба почети са неколико тонова (најбоље три) и то најприје у обиму дјечијег гласа, а потом проширити на две, три октаве, и коначно, на читав регистар клавира. Добро би било користити и друге инструменте, уколико је то могуће. Тонови се идентификују гласом, певањем солмизацијом, када се изводе у гласовном
регистру, а изговарају, или записују када се примјењује већи обим. Овоме треба додати и опажање двозвука и трозвука, односно препознавање два или три симултано одсвирана тона, што се, такође извогди гласом, пјевајући одоздо навише. 
Опажање групе тонова (уз примјену ритмичких диктата) води ка успешнијемом записивању, а опажање двозвука и акорада обезбјеђује развијање хармонског слуха.
Најједноставнији и, самим тим, и најлакши начин учења јесте препознавање. 

Препознавање мотива – кратких музичких фраза, што не треба мијешати са истим термином из музичких облика, је још један веома важан методички поступак, како за област ритма тако и за мелодику. Лакоћа и ефикасност овог поступка се састоји у томе што ученици пред собом имају нотну слику оног звука, који изводи наставник. Њихов је задатак да између више опција изаберу ону праву, повезујући тако виђено и чувено. Овај процес је неупоредиво лакши од пјевања, гдје треба замислити звук сваког тона на основу дате нотне слике и тачно га извести. Препознати мотив се обавезно и пјева, чиме се употпуњује сазнање о односу нотне слике и изведених тонова својим личним искуством са звуком. 

Пјевањем препознатих мотива мотива ученици повезују звук са нотном сликом, што се допуњује и техником рада на самодиктату

(записивање научене пјесме, или пјевање мелодијског примјера са табле након његовог делимичног брисања).

Опажање тонова се допуњава интонирањем тонова помоћу табулатора –  исписаног низа тонова, не увијек у класичном љествичном поретку, уз помођ којега наставник диктира ученицима тонове које треба пјевати, везујући, тако, још тешње  спаја звук са нотном сликом. 

Интонирање интервала и акорада треба што више везивати за тоналитет, односно љествицу која се тада обрађује у мелодици. Интонирање и опажање

акорада, дакле има за ослонац каденцу, као и однос трозвука на главним ступњевима. Као допуна ових поступака интонирају се акорди и од слободних датих тонова, али увек са именовањем тонова.

Диктати, као провјера постављеног, али и као могућа припрема за ново градиво обавезни су на сваком часу. Писмене диктате не могу успешно да раде ученици који нису вежбали писање нота и преписивање вјежби из уџбеника и на тај начин савладали читко и брзо писање и, нарочито, музичку ортографију.

Опажање и интонирање појединачних тонских висина, готово увијек, претходи писању мелодијских диктата, а по потреби се користе као припрема и ритмички диктати.

Нова област рада која се није налазила у претходним програмима је ОПАЖАЊЕ АПСОЛУТНИХ ВИСИНА. Од II разреда се уводи опажање свих хроматских тонова од V – I ступња а-mollа и d-mollа, с тим да се опажени тонови не пјевају већ се изговарају абецедом.  Опажени тонови записују се тачкицама да би се разликовали као тонови ''опажени абецедом,'' а затим се и пјевају, овог пута солмизацијом. Рад на апсолутном висинама не траје на једном часу дуже од два до три минута.
Диктате треба изводити и усмено и писмено, при чему се могу тражити и појединачни одговори и одговори читаве групе. 

Ритмички диктати

Препознавање ритмичких мотива има исту функцију у области ритма, чиме се проблем, унеколико, сужава поједностављивањем мелодијске компоненте. И овдје се препознавање обавезно допуњује личним извођењем од стране ученика.

Посебну врсту ритмичких диктата представљају диктати по Данделоу, где гдје солмизациони слогови слогови стоје у тако уској вези са ритмичким фигурама, тако да препознавање тонова у потпуности  у потпуности ''обезбјеђује'' записивање ритма, и обратно, што увелико олакшава рад на ритму. Осим тога, оваквим начином долази до сажимања мелодике и ритма, при чему је мелодија присутна у рудиментарној мјери, што олакшава бављење ритмом у првом реду, али није у потпуности избачена, што би довело до значајног осиромашења у раду. Овај начин нарочито треба неговати  за време савлађивања четвородјелне подјеле јединице бројања
.  
РИТАМ

Ритам је изражен у садржајима програма кроз постављање ритмичких фигура и метричких врста. Ове поставке, као и у мелодици, прати коришћење одговарајућих примјера пјесама са текстом, или из литературе. Наставник својим извођењем поставља звучне представе (фигуре, врсте), а ученици уче примјере напамет и користе их за даљу поставку ритма. Она се одвија на следећи начин: препознавањем мотива, извођењем кратких ритмичких мотива са

новим градивом, учењем ритмичких примјера без тонских висина, савлађивањем ритмичких етида – парлато, уз помоћ наставника ради правилног акцентовања, провјеравањем наученог градива, самосталним извођењм нових задатака са сличним садржајем, писменим диктатима и читањем примјера из вокалне и инструменталне литературе.

Опажање врсте такта стално прати рад на ритму и преноси се на записивање

ритмичких окосница наших народних пјесама и игара.
Пре рада на парлату, али и касније (вјежбе са променом кључа), користи се равномјерно читање, чиме ученици савлађују континуирано праћење нотног текста са обележеним темпом, а тиме и технику читања литературе коју свирају, односно пјевају (без враћања код учињене грешке!).

Етиде за ритмичко читање не смеју да личе на ритмичке задатке исписане на једној линији јер садрже другу врсту проблема (темпо, карактер, фразирање, акцентовање и др.). Пожељније је обрадити мањи број задатака и савладати их, него на сваком часу ишчитавати нове вјежбе неприродног садржаја, какав се не налази у уметничкој музици.

Домаћи задатак треба да садржи: преписивање нота, вежбе из ортографије, утврђивање научених ритмичких етида, вјежбе равномерног читања, утврђивање добро научених примјера за поставку мелодике и ритма (пјесме са текстом и примјери из литературе) и утврђивање оних мелодијских вјежби, које су већ обрађене на часу.

Неприхватљиво је давати домаће задатке који се односе на певање непознатих мелодијских вјежби из уџбеника, јер је то поступак који негира оправданост наставе солфеђа, с обзиром да их ученици, обично, вјежбају уз свирање на свом инструменту.

Допунска и опширнија упутства везана за изнету проблематику, могу се наћи у Методици музичке писмености проф. др Зориславе М. Васиљевић, као и у Методским упутствима, која у потпуности прате предложену основну литературу, а штампана су код истог издавача као и уџбеници.

